CONSILIUL LOCAL AL MUNICIPIULUI


     S I G H I Ş O A R A

H O T Ă R Â R E A   NR. 163






      din 29 septembrie 2011

privind  avizarea vânzării unei locuinţe de către S.C. Apă Termic

Transport S.A.

            Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de avizare a vânzării unei locuinţe de către S.C. Apă Termic Transport S.A.;

Având în vedere prevederile art. 1 din Hotărârea Consiliului Local nr. 5/2003 cu privire la vânzarea locuinţelor aflate în patrimoniul Municipiului Sighişoara;

Având în vedere propunerea de vânzare a locuinţei, închiriată domnului Ţepeş Teodor Marian, în baza contractului de închiriere nr. 15 din 09.08.2011, prezentată de către S.C. Apă Termic Transport S.A. în calitate de administrator al locuinţei, prin adresa nr. 2011/15.09.2011, înregistrată la Municipiul Sighişoara sub nr. 18529/15.09.2011;

Având în vedere Raportul de Specialitate comun al Arhitectului Şef şi al Direcţiei Administrarea Patrimoniului din care rezultă legalitatea propunerii de vânzare;

Având în vedere prevederile art. 42 alin. (3) din Legea nr.10/2001, privind regimul juridic al unor imobile preluate în mod abuziv în perioada 6 martie 1945/22 decembrie 1989, republicată, cu modificările şi completările ulterioare; 

Având în vedere prevederile art. 18 - 21 din Ordonanţa de Urgenţă a Guvernului nr. 40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, cu modificările ulterioare, conform cărora chiriaşul are un drept de preemţiune la cumpărarea locuinţei;

Având în vedere ca imobilul nu face obiectul Legii nr. 10/2001 şi Legii nr. 247/2005;

Având în vedere avizele favorabile ale Comisiei pentru studii şi prognoze economico-sociale, buget; ale Comisiei pentru organizare şi dezvoltare urbanistică; ale Comisiei sociale,  cât şi pe cele ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
           În baza articolelor 36 (2) lit. „c”, (5) lit. „b” şi (9), art. 45 (3), art. 115 (1) lit. ,,b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările ulterioare:

   H O T Ă R Ă Ş T E:

  
Art.1. Se avizează vânzarea, în condiţiile art. 42 alin. (3) din Legea 10/2001, republicată, cu modificările şi completările ulterioare, a locuinţei situate în Municipiul Sighişoara, str. George Coşbuc, nr. 13, înscrisă în Cartea Funciară nr. 53514 (nr. C.F. vechi 2324), sub nr. top. 1221/2, chiriaşului Ţepeş Teodor Marian.

Art.2. La întocmirea contractului de vânzare – cumpărare a locuinţei se vor respecta prevederile art. 3 din Hotărârea Consiliului Local nr. 124/2004.

         Art.3. Cu ducerea la îndeplinire a prezentei se încredinţează Direcţia Administrarea Patrimoniului şi Direcţia Economică din cadrul Municipiului Sighişoara şi S.C. Apă Termic Transport S.A.
PRESEDINTE DE SEDINTA, 






Cosmin-Marcel Urian









Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu 16 voturi pentru şi o abţinere)
Prezenta s-a difuzat astfel:

2 ex. dos. Instituţia Prefectului – Judeţul Mureş ;

1 ex. dos. şedinţă ;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Arhitect şef ;

1 ex. SC ATT SA

1 ex. Direcţia economică

11 ex.FA/FM

